CELEX: 32017R0376
Language: et
Date: 2017-03-03 00:00:00
Title: Komisjoni delegeeritud määrus (EL) 2017/376, 3. märts 2017, millega muudetakse delegeeritud määrust (EL) 2016/921 seoses teatatud kasutamata koguste ümberjaotamisega vastavalt kõnealuse määruse artikli 2 lõikele 4

4.3.2017   
            
            
               ET
            
            
               Euroopa Liidu Teataja
            
            
               L 58/8
            
         KOMISJONI DELEGEERITUD MÄÄRUS (EL) 2017/376,
   3. märts 2017,
   millega muudetakse delegeeritud määrust (EL) 2016/921 seoses teatatud kasutamata koguste ümberjaotamisega vastavalt kõnealuse määruse artikli 2 lõikele 4
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 219 lõiget 1 koostoimes artikliga 228,
   ning arvestades järgmist:
   
               (1)
            
            
               Vene Föderatsiooni (edaspidi „Venemaa“) valitsus kehtestas 7. augustil 2014 keelu teatavate toodete, sealhulgas puu- ja köögivilja importimiseks liidust Venemaale. Kuna oluline eksporditurg ei olnud enam kättesaadav ja hinnad langesid märkimisväärselt, tekitas kõnealune impordikeeld tõsise turuhäirete ohu. Seda keeldu on pikendatud kuni 2017. aasta lõpuni. Sellises olukorras püsib teatavate konkreetsete toodete (nt õunad ja pirnid) osas ELis reaalne turuhäirete oht ning asjakohaseid meetmeid tuleb võtta ja rakendada seni, kuni Venemaa keeld kehtib.
            
         
               (2)
            
            
               Nimetatud turuhäirete oht puudutab eriti puu- ja köögiviljasektorit, sest selles sektoris tavatseti Venemaale eksportida suures koguses kiiresti riknevaid tooteid. Kogu toodangut on keeruline muudesse sihtkohtadesse suunata. Seepärast valitseb liidu turul endiselt olukord, mille puhul määruse (EL) nr 1308/2013 kohased tavalised meetmed näivad olevat ebapiisavad.
            
         
               (3)
            
            
               Selleks et hoida ära tõsised ja pikaajalised turuhäired, on komisjoni delegeeritud määrustega (EL) nr 913/2014, (2) (EL) nr 932/2014, (3) (EL) nr 1031/2014, (4) (EL) 2015/1369 (5) ja (EL) 2016/921 (6) ette nähtud maksimumsummad, millega toetatakse turult kõrvaldamist, saagi koristamata jätmist ja toorelt koristamist, ning mis arvutatakse välja tavapäraste Venemaale suunatud ekspordikoguste alusel.
            
         
               (4)
            
            
               Delegeeritud määruse (EL) 2016/921 kohaselt on lubatud, et määruses sätestatud kavaga hõlmatud tooted, mis olid nähtud ette ekspordiks Venemaale, suunatakse muude liikmesriikide turgudele. Samade toodete tootjad neis liikmesriikides, kes tavapäraselt oma tooteid Venemaale ei eksportinud, võivad seetõttu kokku puutuda tõsiste turuhäirete ja hindade langusega. Turgude täiendava stabiliseerimise eesmärgil tehti liidu finantsabi kättesaadavaks kõigi liikmesriikide tootjatele selliste toodete osas, mis on hõlmatud käesoleva määrusega, kuid asjaomane kogus ei tohiks ületada 3 000 tonni liikmesriigi kohta.
            
         
               (5)
            
            
               Liikmesriikidele jääb õigus otsustada, millises ulatuses nad eraldatud koguseid (3 000 tonni) kasutavad. Kui nad otsustavad eraldatud koguseid mitte kasutada, peavad nad kasutamata jäänud kogustest komisjonile teatama hiljemalt 31. oktoobriks 2016.
            
         
               (6)
            
            
               Saksamaa, Taani, Luksemburg, Slovakkia, Sloveenia, Austria ja Ühendkuningriik teatasid komisjonile 31. oktoobriks 2016, et nad on otsustanud jätta eraldatud kogused kasutamata või kasutavad neid osaliselt.
            
         
               (7)
            
            
               Kasutamata jäänud kogused tuleks ümber jaotada. Ümberjaotamine peab põhinema läbipaistvatel, objektiivsetel ja õiglastel kriteeriumidel. Seda saab kõige paremini tagada, kui võtta ümberjaotamise aluseks iga liikmesriigi osa üldkogusest, mis on praegu sätestatud delegeeritud määruse (EL) 2016/921 I lisas. Selleks, et kõikide liikmesriikide kogused ulatuksid vähemalt 300 tonnini, tuleks Küprosele, Horvaatiale ja Portugalile eraldatud koguseid suurendada 85 tonnilt 300 tonnini. See meede on vajalik, sest alla 85 tonniste koguste ümberjaotamine tekitaks tarbetut halduskoormust riigi ametiasutustele, eelkõige seoses kontrollimisega, kuid samas ei mõjutaks märkimisväärselt ei tootjate ega ka turu olukorda.
            
         
               (8)
            
            
               Selleks et tagada vahetu mõju turule ja aidata hindu stabiliseerida, peaks käesolev määrus jõustuma järgmisel päeval pärast selle avaldamist Euroopa Liidu Teatajas ning seda tuleks kohaldada alates kõnealusest päevast kuni 30. juunini 2017
            
         ON VASTU VÕTNUD KÄESOLEVA MÄÄRUSE:
   Artikkel 1
   Delegeeritud määrust (EL) 2016/921 muudetakse järgmiselt.
   
               1)
            
            
               Artiklit 2 muudetakse järgmiselt:
               
                           a)
                        
                        
                           lõike 1 esimene lõik asendatakse järgmisega:
                           „Artikli 1 lõikes 1 osutatud finantsabi toetusmeetmete jaoks antakse liikmesriikidele vastavalt I lisas V lisas sätestatud tootekogustele.“;
                        
                     
                           b)
                        
                        
                           lisatakse uus lõige 5:
                           „5.   Lähtudes lõikes 4 osutatud teadetest, jaotatakse teatatud kasutamata kogused liikmesriikide vahel ümber vastavalt V lisaga kehtestatud korrale.
                           V lisas osutatud ümberjaotatud kogused lisatakse lõike 1 teises lõigus sätestatud kogustele.“
                        
                     
         
               2)
            
            
               Artikli 3 esimene lõik asendatakse järgmisega:
               „Liikmesriigid määravad artikli 2 lõigetes 1 ja 5 osutatud kogused tootjaorganisatsioonidele ja sellistele tootjatele, kes ei kuulu tootjaorganisatsiooni, taotluste esitamise järjekorra alusel.“
            
         
               3)
            
            
               Lisatakse käesoleva otsuse lisas sätestatud V lisa.
            
         Artikkel 2
   Käesolev määrus jõustub Euroopa Liidu Teatajas avaldamise päeval.
   Käesolevat otsust kohaldatakse alates selle Euroopa Ühenduste Teatajas avaldamise kuupäevast kuni 30. juunini 2017.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 3. märts 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 347, 20.12.2013, lk 671.
   
      (2)  Komisjoni 21. augusti 2014. aasta delegeeritud määrus (EL) nr 913/2014, millega kehtestatakse ajutised erakorralised toetusmeetmed virsiku- ja nektariinitootjate jaoks (ELT L 248, 22.8.2014, lk 1).
   
      (3)  Komisjoni 29. augusti 2014. aasta delegeeritud määrus (EL) nr 932/2014, millega kehtestatakse ajutised erakorralised toetusmeetmed teatavate puu- ja köögiviljade tootjate jaoks ning muudetakse delegeeritud määrust (EL) nr 913/2014 (ELT L 259, 30.8.2014, lk 2).
   
      (4)  Komisjoni 29. septembri 2014. aasta delegeeritud määrus (EL) nr 1031/2014, millega kehtestatakse täiendavad ajutised erakorralised toetusmeetmed teatavate puu- ja köögiviljade tootjatele (ELT L 284, 30.9.2014, lk 22).
   
      (5)  Komisjoni 7. augusti 2015. aasta delegeeritud määrus (EL) 2015/1369, millega muudetakse delegeeritud määrust (EL) nr 1031/2014, millega kehtestatakse täiendavad ajutised erakorralised toetusmeetmed teatavate puu- ja köögiviljade tootjatele (ELT L 211, 8.8.2015, lk 17).
   
      (6)  Komisjoni 10. juuni 2016. aasta delegeeritud määrus (EL) 2016/921, millega kehtestatakse täiendavad ajutised erakorralised toetusmeetmed teatavate puu- ja köögiviljade tootjatele (ELT L 154, 11.6.2016, lk 3).
   
      LISA
      
         
            „V LISA
            
               Artiklis 2 osutatud toodete ümberjaotatud kogused liikmesriigiti
            
            
                        Liikmesriik
                     
                     
                        Ümberjaotatud kogus
                        (tonnides)
                     
                  
                        Poola
                     
                     
                        7 720 
                     
                  
                        Hispaania
                     
                     
                        3 015 
                     
                  
                        Belgia
                     
                     
                        2 385 
                     
                  
                        Kreeka
                     
                     
                        1 150 
                     
                  
                        Itaalia
                     
                     
                        1 080 
                     
                  
                        Madalmaad
                     
                     
                        1 065 
                     
                  
                        Prantsusmaa
                     
                     
                        365
                     
                  
                        Küpros
                     
                     
                        300
                     
                  
                        Horvaatia
                     
                     
                        300
                     
                  
                        Portugal
                     
                     
                        300“